દેધરોટા ગામના એક રહીશને રપ૦ રૂપિયાના બદલે યુજીવીસીએલના બેદરકાર મીટર રીડરે ૪૩ હજારનું બિલ ફટકારી દીધું હતુ, જેથી વીજ ગ્રાહક રીતસર ગભરાઈ જઈને યુજીવીસીએલની ઓફિસે દોડીને ફરીયાદ કરી હતી, પરંતુ અધિકારીઓએ તેને સાંભળવાને બદલે તેના ઉપર વીજ ચોરીનો આક્ષેપ કર્યો હતો, અને કહ્યુ હતુ કે જેટલું વાપર્યું હોય એટલું જ બિલ આવશે, અને તેઓ બિલ નહીં ભરે તો તેમના ઘરે અંધારપટ કરી દેવામાં આવશે, જેથી તોબા પોકારી ઉઠેલા શખ્સે ઉપરા અધિકારીઓને મળતાં તેના મીટરને લેબોરેટરીમાં મોકલવામાં આવતાં મીટર ફોલ્ટી હોવાનું બહાર આવતાં છેવટે બિલ સુધારી દેવામાં આવ્યુ હતુ, પરંતુ આ બધુ સેટલમેન્ટ કરવામાં વીજ ગ્રાહકે ભારે યાતનાઓ ભોગવતાં છેવટે ગ્રાહક તકરાર નિવારણના દ્વારા ખટખટાવતાં ફોરમે યુજીવીસીએલના વીજ અધિકારીઓને ૧૦ હજારનો દંડ ભરવાનો આદેશ થતાં ગ્રાહકને ન્યાય મળ્યો હતો.